Մերկելի խոսքերով «Մեծ յոթնյակին» մտահոգում են ոչ միայն մասնակից երկրների բարգավաճումը և տնտեսական կայունությունը, այլ նաև ընդհանուր արժեքները, ինչպիսիք են՝ ազատությունը, ժողովրդավարությունը և մարդու իրավունքները: «Ով կարող էր պատկերացնել, որ «Սառը պատերազմի» ավարտից 25 տարի անց Եվրոպայում տիրող աշխարհակարգը կխախտվի (Ռուսաստանին) Ղրիմի միացման ճանապարհով, կամ էլ, որ Էբոլա վիրուսի համաճարակը սպառնալիքի տակ կդնի Աֆրիկայի մի շարք երկրների զարգացումը, իսկ Մերձավոր Արևելքում գործող իսլամիստական ահաբեկչական կազմակերպությունը կփորձի խալիֆայություն ստեղծել երկու պետությունների տարածքում»,- ասել է Մերկելը: